En versjon med Henrik Dahl ble utgitt på 78-plate (Gramophone 282286). Alf Prøysen med Aage Wallins ensemble spilte 27. juni 1955 inn en «hedmarksversjon», adaptert av Prøysen og arrangert av Ragnar Danielsen (single, Philips 53035 H). Dette gjorde at visa fikk ny popularitet og ble trykt i sang- og visebøker. Alf Prøysen skrev også travestien «Den nye ‘Tordivelen og flua’», der tordivelen kommer på scooter når han skal fri. Den ble innspilt i august 1968 som duett med Gerd Røstad, akkompagnert av Willy Andresens ensemble (single, Philips 353324 PF). Allerede 22. april hadde han sunget inn Ulf Peder Olrogs svenske gjendiktning, «Skalbaggen och flugan», til albumet (LP, Sonora 6394029). Øystein Sunde ga ut sin bluegrass versjon i november 2018 på (bonusalbum i samleboksen ). Foruten Sunde på vokal/akustisk gitar, deltok følgende musikere: Øystein Fosshagen (fele), Terje Kinn (banjo), Olaf Kamfjord (kontrabass) og Knut Hem (dobro). Sunde bruker teksten fra Prøysens 1955-versjon, men utelater femte vers.